**חוגגים 333 לבאך**

**תזמורת הבארוק ירושלים מצטרפת למסורת העולמית של פסטיבל באך וחוגגת למלחין הדגול יומולדת 333 בפסטיבל עשיר ומגוון**

**17-21 במרץ, 2018**

**ימקא ירושלים ואתרים נוספים בירושלים וברחבי הארץ**

המגניפיקט, יצירת המופת של י.ס. באך, תבוצע בקונצרט המרכזי של **פסטיבל באך בירושלים**, בניצוח **פיליפ פיירלו** ובהשתתפות **סולני ססיליה** ונגנים וזמרים מישראל ומחו"ל. הפסטיבל יארח את כנר הבארוק הדגול **דמיטרי סינקובסקי**, שיגיע לרסיטל וינגן את הפרטיטות לכינור סולו מאת באך.

עוד בפסטיבל: **תזמורת הבארוק ירושלים** תבצע מגניפיקטים מאת ויואלדי, שרפנטייה ואחרים; **נועם וזאנה** בערב מחווה ל**נינה סימון** והשפעות באך על שיריה; "קונצרט ושיחה" בהנחיית **ד"ר אלון שב** בנושא אמנות הפוגה; **תזמורת הגליל** בבכורה ירושלמית; **אישטוון אלה** ברסיטל לעוגבבכנסיית הגואל; רסיטל לשני פסנתרים; סימפוזיון בינלאומי בנושא המגניפיקט, בהשתתפות חוקרי מוסיקה מהארץ ומהעולם ועוד.

תערוכה בנושא המגניפיקט, שתובא ארצה במיוחד מבית באך באייזנאך, תועלה באכסדרת מלון ימקא בירושלים.

**פסטיבל באך בירושלים** הולך ומבסס את מעמדו כאירוע מוסיקלי מוביל וכמסורת ירושלמית המושכת קהל מרחבי הארץ. הפסטיבל, שנערך זו השנה השלישית בסמוך ליום הולדתו של יוהן סבסטיאן באך, יתפרס על פני חמישה ימים רוויים בקונצרטים, במופעים, בתערוכות ובהרצאות, המוקדשים למוסיקה של באך ולהשפעותיו מימיו ועד ימינו.

הפסטיבל, שייערך השנה בין ה-17 ל-21 במרץ 2018, הוקם על ידי **תזמורת הבארוק ירושלים** ומנהלה המוסיקלי **דוד שמר,** שמכהן כמנהלו המוסיקלי של הפסטיבל. מרבית הקונצרטים בפסטיבל יבוצעו על ידי התזמורת ונגנים מתוכה.

במרכז הפסטיבל עומד ה**מגניפיקט** של באך, שיבוצע תחת שרביטו של המנצח ונגן הוויולה דה גמבה הבלגי **פיליפ פיירלו.** בתכנית נשלב גם מגניפיקט מאת בנו של באך – קרל פיליפ עמנואל. תזמורת הבארוק ירושלים תבצע את היצירות ותארח ואת זמר הטנור הגרמני **ריכרד רש** ואת **זמרי ססיליה** – מקהלת סולנים בניצוחו של זמר הבריטון **גיא פלץ**. הקונצרטים יתקיימו בירושלים, בתל אביב ובחיפה (17-18-19.3).

הפסטיבל יציע 13 קונצרטים מגוונים שנעים מרסיטלים לכלים סולניים וקונצרטים קאמריים ועד לקונצרטים תזמורתיים רחבי ממדים. התזמורת תארח את כנר הבארוק הדגול **דמיטרי סינקובסקי** (רוסיה), שיחתום את הפסטיבל ברסיטל ובו הפרטיטות לכינור סולו מאת באך (21.3).

המגניפיקט, שיעמוד בבסיס הפסטיבל, יהיה גם נושא התערוכה שתגיע **מבית באך באייזנאך** (גרמניה), שתוצג באכסדרת מלון ימקא ותכלול גם הדרכות במקום.

כמדי שנה נקיים סימפוזיון בינלאומי, כשהשנה הנושא יהיה המגניפיקט ויתארחו בו מוסיקולוגים מישראל ומרחבי העולם (21.3), לאחר הסימפוזיון נציע קונצרט ובו יצירות קטנות ממדים יותר על בסיס הטקסט של המגניפיקט שנכתבו על ידי מלחינים שונים – ויואלדי, שרפנטייה, פכלבל ואחרים.

התזמורת תשתף לראשונה פעולה עם **תזמורת הגליל** מבית עמותת **פוליפוני** מנצרת, שמטרתה לגשר על מחלוקות בין ערבים ויהודים על ידי חינוך מוסיקלי. התזמורת, שמורכבת מנגנים מובילים בתזמורת החשובות בישראל ומבוגרים בולטים של עמותת פוליפוני, משלבת בין נגנים יהודים וערבים ומופיע כיום בעיקר בצפון הארץ. על התזמורת ינצח **גדיאל דומברובנר**, שזכה לאחרונה בתחרות המנצחים "טורצ'ק" בקייב (20.3).

לאור ההצלחה האדירה שהייתה ל"קונצרט ושיחה" בפסטיבל השנה שעברה, נכוון השנה זרקור ל"אמנות הפוגה" מאת באך ונבצע אותה בשילוב שיחה עם **ד"ר אלון שב,** שתאיר את היצירה הקסומה לקהל הרחב (19.3).

בפסטיבל תתארח הפסנתרנית והזמרת **נועם וזאנה** שתציג ערב ובו מוסיקה מאת נינה סימון עם דגש על השפעותיו של י.ס. באך על שיריה של יוצרת הג'אז הגדולה. במופע יחברו אליה מוסיקאים ישראלים בכירים: **עופר פורטוגלי**, **אריה וולניץ** ו**איתן איקוביץ'** (19.3).

הפסטיבל ימשיך את שיתוף הפעולה עם עמותת העוגב ויארח את העוגבר ההונגרי **אישטוון אלה** לתכנית שמוקדשת כולה ליצירות באך לעוגב סולני שתתקיים בכנסיית הגואל בעיר העתיקה (17.3).

הפסטיבל מקפיד מדי שנה להאיר את השפעותיו של באך על מלחינים מהמאות ה-19 וה-20 והשנה הנושא ייבחן ברסיטל על ידי הפסנתרנים **גיא סלפק** ו**מיכאל זרצקל** (18.3)

כמדי שנה ניתן את הבמה גם לדור הבא – תלמידי קונסרבטוריונים בולטים שיקיימו קונצרט תלמידים ויאפשרו לקהל הרחב הצגה לכוכבי המוסיקה העתידיים שיכבשו את הבמות בשנים הקרובות. השנה נשתף פעולה עם קונסרבטוריון **מגניפיקט** בעיר העתיקה וכן עם קונסרבטוריון **הסדנה** וקונסרבטוריון **האקדמיה** (20.3).

**פסטיבל באך בירושלים השלישי של תזמורת הבארוק ירושלים, 17-23 במרץ בירושלים, תל אביב ובבאר שבע. מחיר כרטיס: 50-180 רכישת כרטיסים באתר בראבו או בטל':02-6715888 שלוחה 1 או 2**

**פרטים נוספים באתר:http://www.jbo.co.il/פסטיבל\_באך\_2018**

**להלן התכנית המלאה:**

**שבת, 17.3.2017**

**קונצרט מס' 1**

**טרום פתיחה – רסיטל עוגב**

"מחווה ליוהן סבסטיאן באך"

12:00  כנסיית הגואל ירושלים

*אישטוון אלה, עוגב (הונגריה)*

*בהשתתפות עמותת העוגב*

**קונצרט מס' 2**

**Love me or leave me**

**נעם וזאנה, נינה סימון ובאך**

14:00 – בית היוצר, תל אביב

נועם וזאנה, עופר פורטוגלי, אריה וולניץ ואיתן איצקוביץ במופע מחווה לנינה סימון והשפעתו הרבה של י.ס. באך על שיריה.

**קונצרט מס' 3**

**קונצרט פתיחה**

**המגניפיקט**

20:30 – ימקא הבינלאומית ירושלים

י.ס. באך – מגניפיקט, רי"ב 243

קפ"ע באך – מגניפיקט, מס. 215, ה. 772

*פיליפ פיירלו, מנצח (בלגיה)*

*זמרי ססיליה, מקהלת וסולנים*

*תזמורת הבארוק ירושלים*

**יום א', 18.3.2017**

**קונצרט מס' 4**

**רומנטיקה בהשראת באך**

**רסיטל פסנתר**

17:00 – מרכז עדן תמיר, עין כרם

*גיא סלפק, מיכאל זרצקל, פסנתר*

*פרלודים, פוגות, ופסקליות מאת ליסט, שדרין, מנדלסון, וברהמס וכן פרקים מתוך בכיאנס ברזיליירס מאת וילה לובוס.*

**קונצרט מס' 5**

**המגניפיקט**

20:30 – אולם רפפורט, חיפה

י.ס. באך – מגניפיקט, רי"ב 243

קפ"ע באך – מגניפיקט, מס. 215, ה. 772

*פיליפ פיירלו, מנצח (בלגיה)*

*זמרי ססיליה, מקהלת וסולנים*

*תזמורת הבארוק ירושלים*

**קונצרט מס' 6**

**Love me or leave me**

נעם וזאנה, נינה סימון ובאך

20:30 – ימקא הבינלאומית ירושלים

נועם וזאנה, עופר פורטוגלי, אריה וולניץ ואיתן איצקוביץ במופע מחווה לנינה סימון והשפעתו הרבה של י.ס. באך על שיריה.

**יום ב', 19.3.2017**

**קונצרט מס' 7**

**המגניפיקט**

20:30 – אולם צוקר, תל אביב

י.ס. באך – מגניפיקט, רי"ב 243

קפ"ע באך – מגניפיקט, מס. 215, ה. 772

*פיליפ פיירלו, מנצח (בלגיה)*

*זמרי ססיליה, מקהלת וסולנים*

*תזמורת הבארוק ירושלים*

**קונצרט מס' 8**

**אמנות הפוגה**

קונצרט ושיחה על אחת היצירות המסתוריות ומלאות הקסם של באך.

20:30 – ימקא הבינלאומית ירושלים

*משתתפים: מירנה הרצוג, שי קריבוס, נהרה כרמל, נתנאל פולק, טל ארבל*

*מנחה: ד"ר אלון שב*

**יום ג', 20.3.2017**

**כיתת אמן עם פיליפ פיירלו**

16:00 – האקדמיה למוסיקה ולמחול ירושלים

כיתת אמן עם פיליפ פיירלו

למוזמנים בלבד.

**קונצרט מס' 9**

**קונצרט תלמידים**

16:00 – ימקא הבינלאומית ירושלים

מוסיקאים צעירים נבחרים בקונצרט שמוקדש למוסיקה של באך ובני זמנו.

הקונסרבטוריונים המשתתפים:

מגניפקט, מזרח ירושלים

הסדנה

האקדמיה למוסיקה ומחול

**קונצרט מס' 10**

**תזמורת הגליל בבכורה ירושלמית**

מורשתו של באך

20:30 – ימקא הבינלאומית ירושלים

**מיצירות גריג, בריטן ובלוך**

תזמורת הגליל מבית "פוליפוני" מגיעה מנצרת להופעה ירושלמית ראשונה, בה תבצע מוסיקה מאת מלחינים מהמאה ה-18 ועד ימינו.

תזמורת הגליל

גדיאל דומברובנר, מנצח

**קונצרט מס' 11**

**Love me or leave me**

נעם וזאנה, נינה סימון ובאך

20:30 – קונסרבטוריון באר שבע

נועם וזאנה, עופר פורטוגלי, אריה וולניץ ואיתן איצקוביץ במופע מחווה לנינה סימון והשפעתו הרבה של י.ס. באך על שיריה.

**יום ד', 21.3.2017**

**יום הולדתו של באך – חוגגים 333 שנים להולדתו של באך.**

**יום עיון בינלאומי – המגניפיקטים**

10:00 – 12:30 – המרכז למוסיקה, משכנות שאננים, ירושלים

מנחה: ד"ר אלון שב

משתתפים:

פרופ' בוריס אברמץ (לטביה), דר' יורגהאנסן (גרמניה(

יום העיון ייערך באנגלית.

הכניסה ללא תשלום.

**קונצרט מס' 12**

**המגניפיקטים הקטנים**

13:30 – המרכז למוסיקה משכנות שאננים, ירושלים

מגניפיקטים קוליים וכליים מאת ויואלדי, שרפנטייהופכלבל

דניאלה סקורקה, סופרן

דוד פלדמן, קונטרטנור

אושרי שגב, טנור

יאיר פולישוק, בס

נגני תזמורת הבארוק ירושלים

**קונצרט מס' 13**

**הפרטיטות של באך**

**קונצרט סיום חגיגי עם הכנר דמיטרי סינקובסקי**

20:30 – ימקא הבינלאומית ירושלים

**כנר הבארוק הדגול דמיטרי סינקובסקי ברסיטל ובו הפרטיטות לכינור סולו של באך**

**תערוכה – המגניפיקטים**

תערוכה מבית באך באייזנאך שתוצג באכסדרת מלון ימקא.

התערוכה תהיה פתוחה לקהל הרחב ותכלול מפגשים מודרכים לקהל הרחב.